Ronaldo

Ronaldo Luís Nazário de Lima, coñecido como Ronaldo, nado o 22 de setembro de 1976 no Río de Xaneiro, é un exfutbolista brasileiro tamén con nacionalidade española. Xogaba de dianteiro e está considerado como un dos xogadores de fútbol máis coñecidos a nivel mundial e xogou nalgúns dos equipos europeos máis prestixiosos.

 Traxectoria 
Debutou no fútbol de primeira categoría co club brasileiro Cruzeiro á idade de 17 anos, logo de impresionar polas súas grandes habilidades futbolísticas e a súa excelente achega goleadora, xa que con tan só 16 anos xa marcara 59 goles en 57 partidos coa selección brasileira sub-17. Consegue unha copa Minerao e unha liga brasileira.

 Eclosión do fenómeno en Europa: PSV e FC Barcelona 
É fichado polo primeiro equipo europeo da súa carreira, o PSV Eindhoven neerlandés, na tempada 1994-1995.

Tras converterse no máximo goleador da liga neerlandesa, gañar a Copa de Holanda e ser o grande ausente da final na recopa 1996 fronte ó Fútbol Club Barcelona, é contratado por este club da liga española, na tempada 1996-1997, logrando o Premio Bravo e o seu primeiro Fifa World Player.

Co Barcelona logra 34 goles en 37 partidos. Tras obter o premio ó mellor xogador do mundo co Barcelona, lograr o premio FIFA ó mellor xogador dous anos consecutivos, ademais da Copa do Rei, a Recopa, a Supercopa de España e queda subcampión dunha liga onde o Barcelona marcou 110 goles, recórd absoluto de tantos a favor durante unha Liga.

Tras problemas co contrato, o presidente do Fútbol Club Barcelona non quere cumprir o que lle dixo con anterioridade e o xogador decide emigrar a Italia.

 Un lustro de neroazzurro: empeza o calvario 
Asinou un contrato co Inter de Milán realizando un ano tan sobresaliente como o anterior, recibindo alí os galardóns pola súa actuación anterior en Barcelona.

Quedou subcampión de novo no Calcio, nunha liga moi dura na que é elixido o mellor xogador. A Juventus alzouse co título tras actuacións dubidosas dos árbitros en moitos dos seus encontros. E o alemán Oliver Bierhoff arrebátalle o título de máximo goleador na última xornada na que marca 4 goles cos que adianta ó astro brasileiro. Pero este mesmo ano o Inter álzase coa Copa da UEFA. Ronaldo é elixido o mellor xogador e realiza varias actuacións estelares.

Nestes anos Ronaldo conseguiu moitos triunfos colectivos, formando parte do conxunto que gañou o mundial de 1994 (Brasil), e sobre todo individuais. Estes logros situábano á temperá idade de 22 anos coma un dos mellores xogadores da historia.

Ese mesmo ano participou no mundial de 1998, no que cumpre coas expectativas ata o partido da final, onde unha estraña depresión días antes fixo que no partido decisivo non fose nin a sombra do que se prevía. A pesar diso, é elixido o mellor xogador do Mundial 1998, por diante de Zidane, que chegara máis fresco á final tras estar varios partidos de sanción. Nas seguintes campañas co Inter, iniciou un período de crise na súa carreira, con moitos altibaixos por culpa das lesións no xeonllo que arrastra desde a súa aparición nos Países Baixos co PSV Eindhoven.

Na Liga de Campións da UEFA 1998/99, Ronaldo é elixido o mellor xogador.

En abril de 2000, Ronaldo saía dunha lesión que o mantivo sen xogar durante varios meses, na final de copa fronte ó Lazio. Ós poucos minutos de saír, ó facer un caneo, o seu xeonllo falla, e enfróntase á lesión máis dura da súa vida. Tras isto, a volta de Ronaldo algún día ós terreos de xogo ponse en dúbida. É operado en París do tendón rotuliano. Ronaldo loita duramente durante 20 meses para volve a xogar ó fútbol. A finais do ano 2001, reapareceu no Calcio e marcou.

No último partido fronte ó Lazio, o Inter con Ronaldo xogábase a primeira posición. Héctor Cúper decide prescindir de Ronaldo a inicios da segunda parte e o Inter perde.

Pouco despois participaría na Copa do Mundo mundial de Corea e o Xapón formando parte do combinado brasileiro a pesar de non disputar ningún partido da clasificación ó mundial. Ronaldo con 8 tantos, é o máximo goleador e fai que o Brasil gañe o seu 5º mundial con 2 goles na final fronte a Alemaña. Tamén foi decisivo o seu gol ante Turquía 1-0.

 5 anos no Real Madrid e volta a San Siro: AC Milan 
Ronaldo demostra que sen chegar a ser o que era, segue convertendo en ouro o que toca. Nese mesmo ano volveu gañar o premio FIFA ó mellor xogador e acto seguido ó final do mundial foi traspasado ó Real Madrid. A súa mala relación co adestrador do Inter de Milán, Héctor Cúper, foi o motivo do seu adeus. Unha situación similar con Fabio Capello, adestrador do Real Madrid, acabou co traspaso do xogador no mercado de inverno de principios do 2007 ó AC Milan.

Unha vez en Italia, en rolda de prensa expresou que estaba triste por ter que abandonar Madrid, ademais de dar as grazas a todos os técnicos que tivera ó longo da súa estancia excepto a Capello.

Forma parte da FIFA 100, a lista dos mellores xogadores vivos, foi dúas veces campión do mundo xogando para a selección do seu país, gañou o Balón de Ouro en 1997 e 2002 e ten tres premios FIFA ó mellor xogador do mundo, logrados en 1996, 1997 e 2002, sendo un dos dous xogadores que máis veces o gañou.

 Vida persoal 
No relacionado coa súa vida persoal, casou en abril de 1999 con Milene Domingues. Este matrimonio durou 4 anos e acabou en divorcio. A parella tivo un fillo chamado Ronald en 2000.

Tras esta relación, Ronaldo casou coa modelo brasileira Daniela Cicarelli, celebrándoo ó grande nun luxoso castelo francés. Esta relación durou só 3 meses e o divorcio produciuse pouco despois dun aborto involuntario de Cicarelli.

Mantivo tamén unha relación coa modelo brasileira Raica Oliveira, que durou ata os últimos días de agosto de 2006.

Na actualidade a súa parella é unha modelo brasileira, moi parecida fisicamente á súa exmuller Milene Domingues, e que conseguiu que se puxese en forma tralos comentarios a este respecto que se repetían nos últimos anos.

En abril de 2007, apareceu na popular serie estadounidense The Simpsons: durante un partido de fútbol feminino no que participa Lisa e Homer el é o árbitro.

 Selección nacional 
Foi internacional coa Selección de fútbol do Brasil.
 Participacións en Copas do Mundo 

MundialSelecciónResultadoGolesPartidosMundial de 1994BrasilCampión03Mundial de 1998BrasilFinal47Mundial de 2002BrasilCampión87Mundial de 2006Brasil1/4 de final35

 No Mundial de 2006 converteuse no máximo goleador de todos os mundiais chegando ós 15 goles e superando así os 14 de Gerd Müller.

 Clubs 

ClubTempadaLigaCopaEuropaTotalPart.GolesAsisPart.GolesPart.GolesPart.GolesPSV Eindhoven
Países Baixos1994/951312?225620201995/963230?22233635 Total  45  42  ?  4  4  7  9  56  55FC Barcelona
España1996/973734?58754947 Total  37  34  ?  5  8  7  5  49  47Inter de Milán
Italia1997/983225?4311647341998/991914?--6125151999/0073?----732000/01 -  -  -  -  -  -  -  -  -2001/02107?--50157 Total  68  49  ?  4  3  22 7  94  59Real Madrid
España2002/033123?1011643292003/043224?529446302004/053421?1010345242005/0623142212027152006/0771?2142134 Total  127  83  ?  11  4  36  15  174  102AC Milan
Italia2006/071174 -  -  -  -  11  7 Total na súa carreira 284  215  ?  24  19  72  36  384 265

Media de Gol:8.6901

 Palmarés 

 Campionatos nacionais 

TítuloClubPaísAnoCampionato MineiroCruzeiroBrasil1994Copa dos Países BaixosPSV EindhovenPaíses Baixos1996Supercopa de EspañaFC BarcelonaEspaña1996Copa do ReiFC BarcelonaEspaña1997Liga EspañolaReal MadridEspaña2003Supercopa de EspañaReal MadridEspaña2003

 Copas internacionais 

TítuloEquipo (*)PaísAnoCopa Mundial de FútbolBrasilBrasil1994Recopa de EuropaFC BarcelonaEspaña1997Copa AméricaBrasilBrasil1997Copa ConfederaciónsBrasilBrasil1997Copa da UEFAInter de MilánItalia1998Copa AméricaBrasilBrasil1999Copa Mundial de FútbolBrasilBrasil2002Copa IntercontinentalReal MadridEspaña2002

(*) Incluíndo a Selección Brasileira de Fútbol

 Distincións individuais 

DistinciónAnoMáximo goleador da Eredivisie1996Trofeo Pichichi ó máximo goleador da liga Española1997Bota de Ouro1997Balón de Ouro1997Trofeo Bravo1997Onze de Ouro1997FIFA World Player1996FIFA World Player1997Trofeo Bravo1998Balón de Bronce1998Máximo Goleador da Copa da UEFA1998Mellor estranxeiro da Liga Calcio1998Mellor Xogador da Liga Calcio1998Balón de Ouro do Mundial1998Prata no FIFA World Player2000Botín de Ouro ó máximo goleador do Mundial2002Balón de Ouro2002Onze de Ouro2002Bronce no FIFA World Player2003Trofeo Pichichi ó máximo goleador da liga Española2004Incluído na lista FIFA 100 dos mellores xogadores vivos da historia.2004Máximo goleador das eliminatorias ó mundial de Alemaña2006
 Ligazóns externas 

 Web Oficial de Ronaldo
 Páxina non oficial de Ronaldo

Categoría:Nados en 1976
Categoría:Nados no Río de Xaneiro
Categoría:Futbolistas olímpicos do Brasil
Categoría:Futbolistas de España
Categoría:Dianteiros de fútbol
Categoría:Balón de Ouro
Categoría:Xogadores do Cruzeiro EC
Categoría:Xogadores do PSV Eindhoven
Categoría:Xogadores do FC Barcelona
Categoría:Xogadores do Inter de Milán
Categoría:Xogadores do Real Madrid CF
Categoría:Xogadores do AC Milan
Categoría:Xogadores do Sport Club Corinthians Paulista
Categoría:Xogadores da selección de fútbol do Brasil
Categoría:Goleadores da Copa do Mundo
Categoría:Gañadores do Trofeo Pichichi
Categoría:Futbolistas nos Xogos Olímpicos de 1996
Categoría:Medallistas nos Xogos Olímpicos de 1996
Categoría:Medallistas olímpicos de bronce polo Brasil
Categoría:Medallistas olímpicos en fútbol
Categoría:Futbolistas gañadores do Mundial
Categoría:Xogadores do Mundial de Fútbol de 1998
Categoría:Xogadores do Mundial de Fútbol de 1994
Categoría:Xogadores do Mundial de Fútbol de 2002
Categoría:Xogadores do Mundial de Fútbol de 2006
Categoría:Futbolistas gañadores da Copa América